tomron87/hebrew-wikipedia-sentences-corpus huggingface dataset:
רשימת אבדות וחדשות היו מוגבלות ועברו באיטיות במאה ה-18, וכאשר 5 רגימנטים מחיל המצב של גיברלטר נדרשו להפליג באופן מיידי למצרים ב-1801 (במהלך המערכה של בריטניה נגד נפוליאון), פורסמו החדשות שהגיעו בלוח מודעות בספריית חיל המצב בגיברלטר.
זמן לא רב לאחר מכן, הוחלט שעל המידע להיות נגיש לציבור.
עיתון ראשוני ובו ידיעות ממצרים שנתקבלו מאת אה"מ פלורה, נדפסו בספריית חיל המצב ב-4 במאי 1801 ונמכרו על ידי שני מוכרי ספרים וכלי כתיבה, ה.
המהדורה של ה-4 במאי הכילה 4 דפים, כאשר השלושה הראשונים כתובים באנגלית וצרפתית במקביל.
בדף הרביעי הופיעה רשימה של הקצינים שנפלו מאז החלה הנחיתה במצרים ב-1801, וכן ידיעה על "החדשות הנהדרות" על ניצחונו של אדמירל נלסון בקרב קופנהגן.
המהדורה השנייה נדפסה ב-8 במאי 1801, ומאז יצא העיתון באופן קבוע, מדי שבוע ביום שישי.
הפעם הראשונה שהעיתון נדפס בשם "ג'יברלטר כרוניקל" הייתה ב-15 במאי 1801. העורך הראשון היה צרפתי בשם שארל בויסון (Charles Bouisson), שהתיישב בגיברלטר בשנת 1794.
הגליונות של הג'יברלטר כרוניקל היו ממוספרים בספרות רומיות עד גיליון 160 (CLX) שנדפס ב-22 בספטמבר 1804. הג'יברלטר כרוניקל לא הודפס במשך 5 חודשים מאז הופעת גיליון זה, כתוצאה מהתפרצותה של מגפת הקדחת הצהובה, והפעם הבאה בה העיתון נדפס הייתה ב-23 במרץ 1804, ומאז השתמשו בספרות ערביות למספור הגליונות.
מחירו של הג'יברלטר כרוניקל היה אז 1 וחצי ריאל, וקהל הקוראים שלו היה לרוב פקידים ועובדי ציבור.
העיתון התפרסם בסקופ על קרב טרפלגר, באוקטובר 1805, כאשר קיבל את הידיעות על הניצחון הבריטי מספינת דייגים קטנה שפגשה בצי הבריטי העושה את דרכו חזרה.
הידיעות התפרסמו בעיתון למעלה משבוע לפני שהם הגיעו לראש הממשלה הבריטי ויליאם פיט ולמלך ג'ורג' השלישי.
העיתון יצא לאור בהתחלה הן באנגלית והן בצרפתית במקביל, אך לאחר מכן המשיך במהדורה באנגלית בלבד.
יוצאת מן הכלל הייתה המהדורה שיצאה בזמן מלחמת הירושה הספרדית שנדפסה גם בצרפתית לטובת התושבים הצרפתים שגרו בגיברלטר ורצו לקבל מידע על המתרחש במולדתם.
כיום הג'יברלטר כרוניקל הוא העיתון היומי היחיד בגיברלטר.
עד שנות ה-90 של המאה ה-20 עוד היה העיתון בבעלותה של קרן המורכבת ממספר קצינים בתפקיד מספריית חיל המצב.
כיום, העיתון בבעלות קרן נאמנות עצמאית מקומית.
ישנם רק 2 אוספים של הג'יברלטר כרוניקל שנשתמרו בשלמות או כמעט בשלמות הידועים, ושניהם נמצאים בגיברלטר.
בספריית חיל המצב מוחזק אוסף שלם של כל הגליונות מאז 1801, ואוסף נוסף בו חסרים רק השנים הראשונות של העיתון, נמצא בארכיון של גיברלטר.
ג'יבר ג'אבר היא סדרת הנפשה ממוחשבת קנדית.
הסדרה שודרה לראשונה בספטמבר 2007 בערוץ בטלוויזיה הקנדי לילדים "YTV", ובערוץ הילדים בדיבוב לעברית ב-23 בדצמבר 2008. אורכו של כל פרק מלא הוא 22 דקות המתחלק לשני פרקים הכוללים אחת עשרה דקות כל אחד מהם.
עלילת הסדרה מתמקדת בשני אחים בעלי דמיון מפותח עם רצון עז להרפתקאות.
בכל פרק הם נסחפים להרפתקה אחרת תוך כדי כך שהם נכנסים באופן רציני לדמויות ולאווירה המותאמת (סביבתם מבקרת את התנהגותם כמוזרה אם כי מייחסת אותה להיותם ילדים מופרעים), החוויה מסתיימת כאשר הם לכאורה מביסים את האויב או המטרד העומד לפניהם ולאחר מכן הם חוזרים לשגרה ואל המציאות.
ג'יבר וג'אבר (לירון לב ודור סרוגו, בהתאמה) - תאומים לא-זהים בני שבע אשר חווים כל יום מסע אל תוך קווי הדמיון כצוות כנגד הרשע ולכל אחד מהם תפקיד.
ג'יבר, משמש כמפקד המנהיג את הצוות, בעוד ג'אבר, משמש בתור "המוח" או בתפקיד העוזר בצוות בכך שהוא מתכנן את הטכניקות והאינסטינקטים כנגד האויב.
ג'סיקה (נעמה אוזן) - אחותם הבוגרת של ג'יבר וג'אבר.
האחים מייחסים אותה בתור דמות האנטגוניסט בהרפתקאותיהם, על פי רוב כאשר היא מתעצבנת.
לעיתים קרובות ג'סיקה משתפת פעולה עם דמיונם הפעיל ובכך לועגת להם.
לג'סיקה יש חברה בשם מרסי.
ג'לי רול (ללא מדבב בעברית) - כלבם של ג'יבר וג'אבר.
בדרך כלל משתתף בהרפתקאות האחים בתור כלב העל שלהם שנשקו הוא נפיחותיו ובעזרתן יכול לגרש את אויביהם בזכות ריחו המדיף צחנה.
מרסי (מיכל רשף) - חברתה הטובה של ג'סיקה.
היא מסייעת לה כשהמצב עם האחים יוצא משליטה ולפעמים משתפת פעולה איתה סתם כדי ללעוג עליהם.
ג'ילנה נוּרה "ג'יג'י" חדיד היא דוגמנית ופעילה ברשתות החברתיות אשת תקשורת אמריקאית.
חדיד נולדה וגדלה בלוס אנג'לס שבארצות הברית, לאב פלסטיני-אמריקאי ולאם הולנדית-אמריקאית.
אביה הוא מוחמד חדיד – יזם נדל"ן שנולד בנובמבר 1948 בנצרת שבישראל למשפחה מוסלמית.
אמה היא יולנדה (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית.
לחדיד אחות צעירה בשם בלה חדיד, אף היא דוגמנית, ואח צעיר בשם אנואר חדיד.
יש לה גם שתי אחיות-למחצה הגדולות ממנה, מנישואיו הראשונים של אביה, ועוד חמש אחיות חורגות מאביה החורג.
בשנת 2013 סיימה את לימודיה בתיכון מאליבו, שם הייתה קפטנית נבחרת הכדורעף ורוכבת סוסים תחרותית.
לאחר סיום לימודיה בתיכון עברה לגור בניו יורק כדי להתמקד בלימודיה באוניברסיטה ובקריירת הדוגמנות.
ב-2013 החלה חדיד ללמוד באוניברסיטת ניו סקול שבניו יורק.
קריירת הדוגמנות של חדיד החלה בגיל שנתיים, אז גילה אותה פול מרציאנו ממותג ההלבשה "GUESS".
בשנת 2012 חידשה את עבודתה איתו, וכיכבה בשלושה קמפיינים של "GUESS" החל משנת 2012.
בשנים 2012–2016 היא השתתפה לסירוגין בתוכנית המציאות "עקרות הבית האמיתיות של בוורלי הילס", שבה מככבת אמה יולנדה.
בפברואר 2014 השתתפה בשבוע האופנה בניו יורק ודגמנה עבור חברת האופנה "Desiguals".
כיכבה על השערים של המגזינים "ווג", "", ו-"Teen Vogue".
חדיד השתתפה בקליפ "Simplethings" שיצא במאי 2014. ב-15 ביולי 2014 כיכבה לצד השחקן והדוגמן פטריק שוורצנגר בקמפיין סתיו/חורף Eyewear של מעצב האופנה טום פורד.
בין השנים 2014–2016 הצטלמה לגיליון בגדי הים של ספורטס אילוסטרייטד.
ב-2015 הצטלמה ללוח השנה של פירלי, והשתתפה בתצוגה השנתית היוקרתית של ויקטוריה'ס סיקרט.
כמו כן, השתתפה בקליפ "How Deep Is Your Love" של קלווין האריס, שיצא ביולי 2015. ב-28 בינואר 2016, שוחרר ליוטיוב הקליפ הראשון של זאין מאליק, בן זוגה של חדיד, ובו השתתפו שניהם יחדיו.
בשנת 2016 חברה לחברת "ריבוק", בקמפיין אופנה להעצמה נשית.
בשנת 2018 חברה חדיד לטומי הילפיגר, במטרה לשווק סדרת תלבושות, העונה לשם: "Gigi x tommy".
בשנת 2015 החלה חדיד זוגיות עם הזמר הבריטי-מוסלמי זאין מאליק, שהיה חבר להקת ואן דיירקשן.
בספטמבר 2020 נולדה לזוג בת משותפת, בפנסילבניה.
באוקטובר 2021 פורסם שהשניים נפרדו.
ב-2014 חדיד שיתפה שהיא סובלת ממחלת השימוטו.
ב-2017 השתתפו חדיד ואחותה בלה בהפגנה, ומחו על חרם הכניסה על המוסלמים שהטיל נשיא ארצות הברית דונלד טראמפ.
לפני כן, אמרה אחותה בלה למגזין "פורטר" כי אביהם מוחמד תמיד התפלל עמן כמוסלמי.
שנהשםתפקידסוג2012Virgin Eyesאנדראהסרט קצר2012–2016עקרות הבית האמיתיות של בוורלי הילס (עונות 3–6)עצמהריאליטי2015Those Wrecked by Successעצמהסרט קצר2016מאסטרשף (ארצות הברית)עצמהריאליטיRuPaul's Drag Raceשופטת אורחתריאליטיקרב הליפסינקעצמהשעשועוןiHeartRadio Much Music Video Awardsמנחהפרסי מוזיקהפרס המוזיקה האמריקאיתמנחהפרסי מוזיקה
שנהשםאומןתפקיד2007The Little Drummer Boyג'וש גרובןזמרת ליוויI'll Be Home for Christmas2014Surfboardקודי סימפסוןעצמהSimplethingsמיגלמאהבת2015Bad Bloodטיילור סוויפטSlay-ZFlowerקודי סימפסוןעצמהHow Deep Is Your Loveקלווין האריסנערה מאוהבת2016Cake By The OceanDNCEבמאיתPillow Talkזאין מאליקעצמה (חברתו)
שנהארגוןקטגוריהתוצאה2015פרסי האופנה השנתיים בלוס אנג'לס (Daily Front Row)דוגמנית השנהפרסי בחירת הנוערהדוגמנית הנבחרת2016פרסי MTV האיטלקי (TRL)המראה הטוב ביותרפרסי בחירת הנוערסקסית השנהפרסי האופנה הבריטיתהדוגמנית הבינלאומית של השנה2017פרסי האופנה השנתיים בלוס אנג'לס (Daily Front Row)עיצוב הבכורה הטוב ביותרפרסי בחירת הנוערהדוגמנית הנבחרת
ג'יבובה היא יצרנית איטלקית של נעליים, ציוד ובגדי ספורט עבור ענפי ספורט שונים: כדורסל, כדורגל, קטרגל, כדוריד, כדור עף וכדור מים שנוסדה בשנת 2008. משרדי החברה הראשיים נמצאים בעיר סקאפאטי שבאיטליה ופעילותה של החברה בינלאומית.
ג'יבובה משמשת כחברת ההלבשה הרשמית של קייבו ורונה מהסרייה א', של הפועל ירושלים מליגת העל בכדורסל ושל קבוצות נוספות באירופה.
ג'יבריל סידיבה הוא כדורגלן צרפתי ממוצא סנגלי המשחק בעמדת המגן בטולוז.
סידיבה נולד בטרואה שבצרפת וגדל במחלקת הנוער של טרואה המקומית.
ב-19 במרץ 2010 ערך סידיבה את הופעת הבכורה שלו במועדון, כשנכנס כמחליף בדקה ה-71 במחזור ה-29 בליגת הצרפתית השלישית לעונת .
זו הייתה הופעתו היחידה בעונה זו, בה עלתה טרואה לליגה הצרפתית השנייה.
בעונת ערך סידיבה 6 הופעות ליגה נוספות.
ב-17 בפברואר 2012 הבקיע סידיבה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על סדאן במסגרת המחזור ה-24 בליגה לעונת .
סידיבה ערך 34 הופעות ליגה והבקיע שער אחד בעונה זו, בה עלתה טרואה לליגת העל הצרפתית.
בחודש יולי 2012 חתם סידיבה בליל מליגת העל הצרפתית כגיבוי למתייה דבושי.
ב-25 באוגוסט ערך סידיבה את הופעתה הבכורה שלו במועדון, כששיחק 90 דקות והבקיע שער בתיקו 2-2 נגד ניס במסגרת המחזור השלישי בליגה.
בסך הכל ערך סידיבה 14 הופעות ליגה והבקיע שער אחד בעונת , ו-3 הופעות בליגת האלופות.
בשתי העונות הבאות ערך סידיבה 45 הופעות ליגה והבקיע שני שערים.
בעונת החמיץ סידיבה משחק ליגה אחד וערך 37 הופעות ליגה, בהן הבקיע ארבעה שערים.
הוא גם לקח חלק בהגעתה של ליל לגמר גביע הליגה הצרפתית נגד פריז סן-ז'רמן, בו הפסידה ליל בתוצאה 1–2, כשסידיבה מבקיע את השער לזכותה.
ב-8 ביולי 2016 חתם סידיבה במונקו מליגת העל הצרפתית על חוזה ל-5 שנים.
ב-27 ביולי ערך סידיבה את הופעת הבכורה שלו במועדון, כששיחק 90 דקות בהפסד 1–2 לגלאטסראיי במסגרת המשחק הראשון בסיבוב ההעפלה השלישי לליגת האלופות לעונת 2016/2017. ב-12 באוגוסט ערך סידיבה את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גנגאן במסגרת המחזור הראשון בליגה.
ב-10 בספטמבר הבקיע סידיבה את שער הבכורה שלו במועדון, שער בדקה השנייה בניצחון 1–4 על קבוצתו הקודמת, ליל, במסגרת המחזור הרביעי בליגה.
ב-7 באוגוסט 2019 הושאל לאברטון לעונה אחת, עם אופציה לרכישה בסוף העונה.
ב-9 בספטמבר 2022 חתם סידיבה לשנתיים בא.א.ק.
ב-2 באוגוסט 2024 חזר לצרפת וחתם בטולוז.
ב-1 בספטמבר 2016 ערך סידיבה את הופעת הבכורה שלו בנבחרת צרפת, כששיחק 90 דקות בניצחון 1–3 על נבחרת איטליה במשחק ידידות.
ביאטריס "ג'יג'י" פרנאנדס (בספרדית: Beatriz "Gigi" Fernández; נולדה ב-22 בפברואר 1964) היא טניסאית עבר אמריקאית ממוצא פוארטו-ריקני.
היא אחת מהטניסאיות הבולטות בעולם בשנות ה-90, במשחקי זוגות נשים.
היא זכתה ב-17 תחרויות גראנד סלאם לזוגות נשים וסך הכול זכתה ב-68 טורנירים.
בשנת 1992 ו-1996 היא זכתה במדליית זהב אולימפית לזוגות נשים לצד מרי ג'ו פרנאנדס.
ג'יג'י פרנאנדס החלה לשחק טניס בגיל שבע.
כבר בגיל 15 היא ייצגה את פוארטו ריקו במשחקים רשמיים ובשנת 1982 זכתה במדליית זהב.
בשנת 1982 היא עברה לארצות הברית ללימודים ובהמשך החלה לייצג את ארצות הברית.
בתחרויות ליחידות היא הגיעה רק למקום ה-17 בעולם.
בתחרויות לזוגות נשים היא זכתה להצלחה גדולה.
רוב הזכיות היו לצד נטליה זברבה, לרבות תואר גראנס סלאם לזוגות נשים.
בתחרויות לזוגות מעורבים היא הגיעה מספר פעמים לגמר תחרות גראנס סלאם, אך הפסידה.
היא שיחקה בנבחרת גביע הפדרציה של ארצות הברית ובשנת 1990 זכתה בגביע.
הוריה של פרנאנדס הם טוטו פרנאנדס, רופא מוכר בפוארטו ריקו, וביאטריס פרנאנדס.
בן דודה הוא השחקן המפורסם חוזה פרר.
לאחר הפרישה היא החלה לעסוק באימון.
היא הייתה מאמנת של שחקניות הכוללות את ליזה ריימונד, סמנתה סטוסור ורנה סטאבס.
היא אימנה את סטוסור כאשר היא זכתה באליפות הגרנד סלאם הראשונה שלה באליפות ארצות הברית הפתוחה ב-2005 עם ליזה ריימונד.
היא גם אימנה את נבחרת פוארטו ריקו ואת אוניברסיטת דרום פלורידה.
היא קיבלה תואר בפסיכולוגיה מאוניברסיטת דרום פלורידה ב-2003 ותואר במנהל עסקים מבית הספר קראמר לעסקים במכללת רולינס.
היא אמם של התאומים קרסון חביאר ומדיסון ג'יין ובת זוגה של שחקנית הגולף לשעבר ומנהלת התאחדות הגולף לנשים וה-WWE לשעבר ג'יין גדס.
גמרים של גראנד סלאם זוגות נשים
תוצאה שנה טורניר פרטנרית יריבה בגמר תוצאהזכייה||1988||אליפות ארצות הברית הפתוחה <small>(1)|| רובין וייט|| פטי פנדיק ג'יל הטרינגטון||6–4, 6–1
|bgcolor=98FB98|זכייה1990אליפות ארצות הברית הפתוחה <small>(2) מרטינה נברטילובה יאנה נובוטנה הלנה סוקובה6–2, 6–4סגנית1991אליפות אוסטרליה הפתוחה <small>(1) יאנה נובוטנה פטי פנדיק מרי ג'ו פרנאנדס6–7(4–7), 1–6זכייה||1991|| אליפות צרפת הפתוחה <small>(1)|| יאנה נובוטנה|| לריסה ניילנד נטליה זברבה||6–4, 6–0
|bgcolor=98FB98|זכייה1992אליפות צרפת הפתוחה <small>(2) נטליה זברבה קונצ'יטה מרטינס יאנה נובוטנה 6–3, 6–2זכייה||1992ן||אליפות וימבלדון <small>(1)|| נטליה זברבה|| לריסה ניילנד יאנה נובוטנה||6–4, 6–1
|bgcolor=98FB98|זכייה1992אליפות ארצות הברית הפתוחה <small>(3) נטליה זברבה לריסה ניילנד יאנה נובוטנה7–6(7–4), 6–1זכייה||1993||אליפות אוסטרליה הפתוחה <small>(1)|| נטליה זברבה|| פם שרייבר אליזבת סמיילי||6–4, 6–3
|bgcolor=98FB98|זכייה1993אליפות צרפת הפתוחה <small>(3) נטליה זברבה יאנה נובוטנה לריסה ניילנד6–3, 7–5זכייה||1993||אליפות וימבלדון <small>(2)|| נטליה זברבה|| לריסה ניילנד יאנה נובוטנה||6–4, 6–7(9–11), 6–4
|bgcolor=98FB98|זכייה1994אליפות אוסטרליה הפתוחה <small>(2) נטליה זברבה פטי פנדיק מרדית מקגראף6–3, 4–6, 6–4זכייה||1994||אליפות צרפת הפתוחה <small>(4)|| נטליה זברבה|| לינדזי דבנפורט ליזה ריימונד||6–2, 6–2
|bgcolor=98FB98|זכייה1994אליפות וימבלדון <small>(3) נטליה זברבה יאנה נובוטנה ארנצ'ה סנצ'ס ויקאריו6–4, 6–1סגנית1995אליפות אוסטרליה הפתוחה <small>(2) נטליה זברבה יאנה נובוטנה ארנצ'ה סנצ'ס ויקאריו3–6, 7–6(7–3), 4–6זכייה||1995||אליפות צרפת הפתוחה <small>(5)|| נטליה זברבה|| יאנה נובוטנהארנצ'ה סנצ'ס ויקאריו||6–7(6–8), 6–4, 7–5
|bgcolor=FFA07A|סגנית||1995||אליפות וימבלדון <small>(2)|| נטליה זברבה|| יאנה נובוטנה ארנצ'ה סנצ'ס ויקאריו||7–5, 5–7, 4–6
|bgcolor=98FB98|זכייה1995אליפות ארצות הברית הפתוחה <small>(4) נטליה זברבה ברנדה שולץ-מקארתי רנה סטאבס7–5, 6–3סגנית1996אליפות צרפת הפתוחה נטליה זברבה לינדזי דבנפורט מרי ג'ו פרנאנדס2–6, 1–6זכייה||1996||אליפות ארצות הברית הפתוחה <small>(5)|| נטליה זברבה|| יאנה נובוטנה ארנצ'ה סנצ'ס ויקאריו||1–6, 6–1, 6–4
|bgcolor=98FB98|זכייה1997אליפות צרפת הפתוחה <small>(6) נטליה זברבה מרי ג'ו פרנאנדס ליזה ריימונד6–2, 6–3'''זכייה1997אליפות וימבלדון <small>(4) נטליה זברבה ניקול ארנדט מנון בולגראף7–6(7–4), 6–4סגנית1997אליפות ארצות הברית הפתוחה נטליה זברבה לינדזי דבנפורט יאנה נובוטנה3–6, 4–6
סיכום השתתפות בגראנד סלאם - זוגות נשים
|colspan=25 align=right|אליפות סוף שנהרבע גמררבע גמררבע גמרגמרחצי גמרזכייה
|bgcolor=lime|זכייהגמרחצי גמררבע גמר2 / 1013–8סיכום
ג'יבוטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
לאורך השנים צברו ספורטאי הנוער מג'יבוטי מדליית, ארד באתלטיקה.
עם זאת, ההשתתפות של ספורטאי הנוער מג'יבוטי היא סמלית.
המשלחת הראשונה של ג'יבוטי למשחקים האולימפיים לנוער הייתה לאולימפיאדת הנוער סינגפור.
המשלחת כללה ארבעה ספורטאים שהתחרו בשני ענפי ספורט.
המשלחה לא הגיעה להישגים בענפים האתלטיקה והשחייה וסיימה במקומות האחרונים או לא הצליחה לסיים את המקצים בהם השתתפה.
המשלחת זכתה במדליית ארד באתלטיקה בריצת 1500 מטר נערים.
המשלחת לא הגיעה להישגים בטניס שולחן ושחייה וסיימה במקומות האחרונים.
ג'יגה ספייסס טכנולוגיות בע"מ היא חברת תוכנה ישראלית, העוסקת בפיתוח פתרונות המאפשרים שיתוף זיכרון בין מערכות מבוזרות, ומיועדים לניהול מערכות ארגוניות מרכזיות שמצריכות עיבוד נתונים בקצבים גבוהים וזמני תגובה מהירים.
ג'יגה ספייסס נוסדה בשנת 1999 על ידי נתי שלום, ששימש כמנהל טכנולוגיות ראשי, ויוסי גל און ששימש כמנכ"ל.
בתחילת דרכה התמקדה בפיתוח פתרון למחשוב סריגי (Grid Computing), על ידי הצבת שכבה נוספת של תווכה (Middleware) על גבי בסיסי הנתונים הארגוניים, המאפשרת גישה מכל יישום לכל זיכרון תוך שימוש במשאבי מבוזרים של עיבוד וזיכרון בארגון.
החברה קיבלה השקעה ראשונית של 2 מיליון דולר מחברת ההשקעות פורמולה ויז'ן טכנולוגיות של היזם דני גולדשטיין.
בספטמבר 2003 מונה ירון בנבנשתי למנכ"ל.
בינואר 2005 קרן ההשקעות BRM שבשליטת האחים אלי וניר ברקת השקיעה כ-13 מיליון שקל בחברה, לפי שווי חברה של כ-10 מיליון דולר, תמורת החזקה של 23%.
החזקותיה של פורמולה ויז'ן בחברה דוללו באותה עת ל-59%.
במהלך 2006 גייסה עוד כ-9 מיליון דולר מ-BRM ואינטל קפיטל, לפי שווי חברה של כ-50 מיליון דולר.
בסוף 2006 מכרה פורמולה ויז'ן עוד 20% מהמניות לחברת "קרדן טכנולוגיות" מקבוצת קרדן ישראל.
בפברואר 2007 גייסה עוד 5 מיליון דולר.
בשנת 2008 דורגה במקום השלישי בין חברות הסטארט אפ עם שיעור הצמיחה הגבוה ביותר בישראל.
עם זאת בעקבות המשבר הכלכלי העולמי חוותה האטה בעסקיה.
בשנת 2016, גייסה החברה כ-80 מיליון שקל, שמתוכם השקיעה חברת קלארידג' ישראל (שבבעלות משפחת ברונפמן) 47 מיליון שקל תמורת כ-16% ממניותיה.
ב-2017 פיצלה ג'יגה ספייסס את הפעילות של המוצר המקורי שלה לחברה חדשה בשם "קלאודיפיי" (Cloudify), כאשר מייסד החברה נתי שלום עבר לחברה החדשה.
ג'יגה ספייסס עצמה התמקדה בפיתוח מוצר לארגונים המשמש לעיבוד וניתוח Big data עבור יישומי בינה עסקית ובינה מלאכותית.
במאי 2020 השקיעה קרן פורטיסימו קפיטל 12 מיליון דולר בחברה.
ג'יברלינים הם משפחת הורמונים הנמצאים במספר ממלכות בטבע, ביניהן פטריות וצמחים.
ישנם יותר מ-130 ג'יברלינים שונים שהתגלו בטבע, בצמחים, בפטריות ובבקטריות.
אף על פי שיש מספר רב של תרכובות כאלו, רק קומץ מתוכן אובחן כבעל פעילות הורמונאלית כדוגמת GA1, GA3, GA4 ו-GA7. שאר התרכובות הן קודמנים (precursors) לתרכובות הפעילות או שהן מטבוליטים לא פעילים.
לכל הג'יברלינים מבנה דומה מאוד, המבוסס על התרכובת GGDO) geranylgeranyl diphosphate).
מולקולה זו היא מולקולת ה"אם" של כלל תרכובות ה (טרפן המכיל 20 אטומי פחמן) אשר נסגרת ליצירת ארבע טבעות.
הג'יברלינים מיוצרים בעיקר ברקמות הגדלות במהירות בזמן התפתחות הצמח.
קיים ויסות של התזמון והמיקום של ההתבטאות בתאי הצמח וישנה חשיבות למקום שהוא מיוצר והיכן מיוצרים הקודמנים שלו.
תפקידם הוא בעל היבטים מגוונים של צמיחה והתפתחות בצמחים, בין היתר: התפתחות זרעים ופרחים, התארכות הגבעול ועוד.
בדיקה אבולוציונית מראה שמסלולי הסינתזה של הג'יברלינים בצמחים ובפטריות Gibberella fujikuroi התפתחו באופן עצמאי אחד ממשנהו.
ג'יברלין הוא שם כולל למספר תרכובות אורגניות המשמשות כהורמונים צמחיים.
הג'יברלין התגלה לראשונה ביפן, בין שנות ה-20 ל-30 של המאה העשרים, בצמחי אורז אשר נדבקו בשדות בפטרייה Gibberella fujikuroi.
המחלה גרמה בין היתר לעקרות חלקית של הצמח, לצמיחה לגובה רב, ולהיצרות הגבעול באופן שלא יכול היה להחזיק את המשקל של עצמו.
מחלה זו נקראה בשם היפני "באקאנה" , ובתרגום חופשי – שתיל שוטה.
לכשזוהתה התרכובת הגורמת לתופעה, נגזר שמה משם הפטריה.
הנוכחות של GA1 במיני צמחים שונים מעידה על כך שזהו הורמון ג'יברלין פעיל ונפוץ.
תגובה לאור – יש ראיות כי האור, דרך פעילות הגיברלין, הוא גורם המשפיע לפחות באופן חלקי על נביטת זרעים מווסתת אור, בתהליך יצירת כלורופיל בהשפעת האור, בוויסות פוטופריודי (תגובה פיזיולוגית של אורגניזמים לאורך היום והלילה) של התארכות הגזע והפריחה.
תגובה לטמפרטורה – כאשר הטמפרטורה נמוכה, יש עידוד של סינתזת הג'יברלינים.
מוטנטים בגן GA1 הם בעלי תגובה פחותה לירידה בטמפרטורה ולהשפעתה על התארכות הגבעול.
מצבי עקה – לדוגמה: עודף מלחים בקרקע אשר יכול להוביל לפגיעה בצמח.
במקרה כזה יש שינויים במסלולי המטבוליזם של הג'יברלינים, אשר גורמים להורדת כמות הג'יברלינים הפעילים בתאים ובכך לצמחים גמדיים ועיכוב בפריחה.
השפעתם העיקרית של הג'יברלינים היא התארכות הצמח דרך עידוד התארכות התאים (ולא התחלקותם).
הג'יברלינים בעיקר מעודדים את התארכות הגבעול אך גם את התארכות השורש ולכן צמחים מוטנטיים, אשר אינם מסוגלים לייצר או לקלוט ג'יברלין, הם גמדיים.
ג'יברלינים מעודדים התפתחות פרחים בחלק מצמחי יום ארוך ובצמחים חד שנתיים אך לא בכולם.
בצמחים רב שנתיים פעילות הג'יברלינים אינה מובנת עדיין ויש צורך במחקרים נוספים בכדי לדעת מה השפעתם, והאם יש בכלל השפעה כזו.
ג'יברלינים מעודדים התפתחות של אבקנים ואבקה.
לאחר התפתחות הצמח יש התחלה של ייצור ג'יברלינים באבקנים של הפרחים.
ג'יברלינים אלה משפיעים על התפתחותם של הפרחים עצמם ועל הופעת הצבע.
עודף או חוסר שלהם יכול לגרום לעקרות בצמחים נקביים או בצמחים זכריים.
ג'יברלינים מעודדים התפתחות של פירות לאחר ההאבקה.
ג'יברלינים פועלים בצורה מנוגדת לחומצה אבציסית (ABA) בזרעים.
הם אחראים על התפתחות הזרעים בצמחים על ידי עידוד שעתוק גנים לסינתזת ABA ודיכוי גנים לסינתזת ג'יברלינים.
בזמן התפתחות עובר הצמח בזרעים, ג'יברלינים מיוצרים בעובר ועוברים לרקמת האלאורון העוטפת את מאגר העמילן (Aleurone cells).
שם הם מעודדים סינתזה של האנזים α-עמילאז.
האנזים מפרק את מאגרי העמילן שבזרע לגלוקוז, וזה משמש להזנת העובר ולנביטת הזרע.
המסלול העיקרי לסינתזת הג'יברלינים הפעילים בצמחים, אשר מופק מ-GGDP, הוא MEP (methylerythritol phosphate pathway) המתרחש באברון הפלסטידה.
יש שלוש מחלקות של אנזימים המשמשות לייצור GA מ-GGDP במספר שלבים: TPSs – טרפן סינטאז (terpene synthases), ציטוכרום P450 , ו-2ODDs – 2-אוקסלוטאראט תלוי דיאוקסיגנזה ().
רוב הג'יברלינים החשובים והפעילים מכילים 19 פחמנים ולא 20.
מסלול ה-MEP של סינתזת ג'יברלין פעיל GA4 בצמח הארבידובסיס (תודרנית לבנה):
GGDP מומר על ידי 2 אנזימי TPSs (האנזימים CPS ו-KS) לתרכובת ent-kaurene.
ent-kaurene מומר על ידי 2 אנזימי P450s (אשר אחד מהם נמצא על ממבראנת הפלסטידה השני ב-ER ושמם KO ו-KAO) ל-GA12.
GA12 מומר ל-GA4 על ידי חמצון בפחמני C-20 ו־C-3 שמסונתז' על ידי אנזימי משפחת 2ODDs (האנזימים GA20ox ו-GA3ox).
בתהליך זה התרכובת מאבדת את הפחמן C-20 ומתקבל פחמן דו חמצי ו-γ-לקטון.
בתהליך דומה ניתן לקבל מ-GA12 את ההורמון GA1 כאשר האנזים GA13ox מצטרף לתהליך.
הקולטן לג'יברלינים בצמח האורז הוא GODI1. בצמחי הארבידובסיס יש שלושה קולטנים ל-GID1 ויש צורך לפגוע בכל השלושה בכדי למנוע תגובה לג'יברלינים.
לאחר הקישור ל-GID1, המבנה שנוצר מגיב עם חלבונים מדכאים (repressor), הנקראים חלבוני DELLA.
הם אחראים בין היתר על דיכוי גדילה בצמחים.
התגובה של GID1 עם חלבוני ה-DELLA גורמת ל-DELLA להתפרק בפרוטאוזום ובכך, בין היתר, גורמת לשיתוק גנים המופעלים על ידי הג'יברלינים.
מחקרים נוספים הראו שכבר באינטראקציה של הקולטן GID1 עם הרפרסור DELLA יש כיבוי של פעילותה של DELLA, עוד לפני שהיא עוברת פירוק בפרוטאוזום.
רוב העדויות מראות כי תרכובות הג'יברלינים הן תרכובות המועברות ממקום למקום בצמחים, כאשר הן אינן פעילות, אך יש מספר עדויות שמראות כי גם תרכובות פעילות מועברות בתוך הצמח.
לתכונה זו חשיבות לבקרה על התפתחות וגדילה נכונה של צמחים.
תנועתן של תרכובות אלו היא במעלה ובמורד הצמח ואינה מוגבלת לכיוון אחד, אך היא יעילה יותר במעלה הצמח.
לדוגמה GA12 עובר בעצה מן השורש לנצר ובשיפה מהנצר לשורש.
הג'יברלינים יוצאים מן מציטוזול התא אל האפופלאסט וחוזרים לתאים מהאפופלאסט לציטוזול ובכך מתגברים על כליאת הג'יברלינים בתא.
החלבונים האחראים על תהליך זה עדיין לא זוהו אך ידוע שתהליך זה מתרחש משום שקיימת תנועה של ג'יברלינים בצמח.
חלבונים ממשפחת NPF ומשפחת SWEET התגלו כחלבונים נשאים של ג'יברלינים ברחבי הצמח.
כיבוי הפעילות של הג'יברלינים נעשה על ידי דה-אקטיבציה שלהם – כלומר הפיכתם מהורמון פעיל לתרכובות לא פעילה.
זהו תהליך חשוב במיוחד לבקרת פעולתם ומניעת פעילות יתר בצמח.
יש מספר דרכים לכיבוי פעילותם, ביניהן על ידי אנזימים ממשפחת 2ODDs בשם GA2oxs.זו משפחה בה יש אנזימים היכולים לפעול על תרכובות המורכבות מ־20 אטומי פחמן וכאלו היכולות לפעול על תרכובות בעלות 19 אטומי פחמן.
דוגמה לפעילות כיבוי הם הגנים GANT1 ו-GAMT2 המקודדים לאנזימים המבצעים מתילציה בקבוצת הקרבוקסיל שנמצאת על C-6 של הג'יברלינים ומבוטאים בעיקר בשלב הזרע.
כאשר יש מוטציה כפולה בגנים אלו מתקבלים ריכוזי ג'יברלינים עולים בזרעים, והם הופכים לעמידים יותר למעכבי סינתזת ג'יברלינים במהלך נביטתם.
לג'יברלינים שימושים רבים וחשובים בחקלאות.
ניתן להשתמש בהכלאה בין צמחים מוטנטיים או בהנדסה גנטית כדי לייצר צמחים בעלי מוטציה הפוגעת בייצור ג'יברלינים.
משתמשים בשיטה זו בגידולי יסוד (כגון אורז וחיטה) ומתקבלים צמחים נמוכים, הממעטים להשקיע אנרגיה בצימוח וגטטיבי, ומעלים את יצור הזרעים.
כך מוגדלת התפוקה מכל יחידת שטח וזה אחד מאבני הבניין של "המהפכה הירוקה".
בתעשייה משתמשים בצמחים לא מאובקים ומרוססים חיצונית בג'יברלינים.
פעולה זו מונעת הפריה ומאפשרת גדילת פירות שאינם מכילים זרעים.
ג'יבריל אמינו היה פרופסור לרפואה ודיפלומט ניגרי.
ג'יבריל אמינו נולד בשנת 1939. בשנת 1965 הוא סיים לימודי רפואה באוניברסיטה בעיר איבדאן בניגריה והמשיך ללימודים בלונדון.
הוא חזר לניגריה ועסק ברפואה.
בנוסף לעבודה בבית חולים הוא לימד באוניברסיטה בה למד בשנים 1973–1975. החל משנת 1975 הוא כיהן במספר תפקידי ניהול במערכת ניהול השכלה גבוהה.
בשנים 1979–1995 הוא היה פרופסור לרפואה באוניברסיטה בעיר מיידוגורי.
בשנות ה-80 של המאה ה-20 הוא פנה לפוליטיקה.
הוא מונה לשר החינוך ובהמשך לשר הנפט והמחצבות.
בשנים 1991–1992 הוא היה חבר במשלחת ארצו לאופ"ק.
בשנת 1999 אמינו מונה לשגריר ארצו בארצות הברית וכיהן בתפקיד זה עד לשנת 2003 כאשר במקומו מונה ג'ורג' אוביאוזור.
בשנת 2003 הוא חזר לניגריה ונבחר לפרלמנט כנציג המחוז בו נולד.
בבחירות של שנת 2007 הוא נבחר מחדש.
פריסילה לי קלי הידועה יותר בשם הבמה שלה, ג'יג'י דולין היא מתאבקת אמריקאית.
היא פעמיים אלופת זוגות הנשים של NXT עם ג'ייסי ג'יין.
לפני שהוחתמה ב-WWE, קלי הופיעה בארגון ההיאבקות Major League Wrestling (MLW).
היא מוכרת בעיקר בשל תקופתה בארגון היאבקות הנשים Shine, שבו הייתה אלופת נובה של Shine.
ב-31 באוגוסט 2019 באירוע All Out של ארגון ההיאבקות All Elite Wrestling (AEW), קלי ערכה הופעה מפתיעה במסגרת קרב הקזינו באטל רויאל.
כמו כן, היא התמודדה בקרב יחידים מול בריט בייקר ב-23 בינואר בפרק של התוכנית Dynamite, שבסופו הפסידה.
ב-30 ביולי 2018, נודע שקלי תשתתף בטורניר הנשים לזכר מאי יאנג השני בתולדות ארגון ה-WWE.
למרות מאמציה לעבור לשלב הבא, היא הודחה על ידי דיאונה פוראזו כבר בסיבוב הראשון.
ב-20 בינואר 2021, המותג NXT הודיע על החתמתה של קלי, שעתה תתחרה תחת שם הבמה ג'יג'י דולין ועל הבכורה שלה בטורניר הזוגות לזכר דאסטי רודס הראשון של הנשים.
היא חברה לשורות קורה ג'ייד, שגם היא הייתה החתמה חדשה.
לעומת זאת, השתיים הודחו כבר בסיבוב הפותח של הטורניר לאחר שהפסידו ל-The Way (קנדיס לאריי ואינדי הארטוול).
ב-27 ביולי בפרק של התוכנית NXT, דולין ביחד עם מנדי רוז כמנהיגה וג'ייסי ג'יין יצרו את קבוצת טוקסיק אטרקשן.
בפרק הספיישל NXT Halloween Havoc, שנערך ב-26 באוקטובר, דולין וג'יין ניצחו את איאו שיראי וזואי סטארק ואת אינדי הארטוול ופרסיה פירוטה בקרב זוגות סולם משולש וכתוצאה מכך הפכו לאלופות זוגות הנשים החדשות של NXT.
באירוע NXT WarGames, שנערך ב-5 בדצמבר, קבוצת טוקסיק אטרקשן ביחד עם דקוטה קאי הפסידו לקורה ג'ייד, איאו שיראי, קיי לי ריי וראקל גונזלס במסגרת קרב ה-WarGames המסורתי.
בפרק הספיישל Vengeance Day, שנערך ב-15 בפברואר, דולין וג'יין הגנו בהצלחה על אליפות הזוגות מול הארטוול ופירוטה.
במופע המקדים לאירוע NXT Stand & Deliver, השתיים הפסידו את חגורות האליפות לדקוטה קאי וראקל גונזלס בשל הפרעה מצידה של וונדי צ'ו, הפסד שקטע תקופת כהונה של 158 ימים.
לעומת זאת, הן השיבו אליהן את חגורות אליפות הזוגות לאחר שניצחו בקרב החוזר שלושה ימים לאחר מכן בפרק של התוכנית NXT 2.0 לאחר הסחת דעת מצידה של אלופת הנשים.
בפרק הספיישל המסיבה האמריקאית הגדולה, שנערך ב-5 ביולי, דולין וג'יין הפסידו את אליפות הזוגות לרוקסן פרז וקורה ג'ייד.
ב-19 באוגוסט 2022 בפרק של התוכנית סמאקדאון, דולין ערכה את הופעת הבכורה שלה ברוסטר הראשי ביחד עם ג'ייסי ג'יין כמשתתפות בטורניר הזוגות אשר קבע את אלופות זוגות הנשים החדשות של ה-WWE.
הן ניצחו בקרב הראשון את נטליה וסוניה דוויל.
לעומת זאת, הן הוכרחו לפרוש מהטורניר עקב פציעה שספגה דולין.
השתיים חזרו לפעילות ב-9 בספטמבר, כשהפסידו לאלופת זוגות הנשים, אלייה וראקל רודריגז.
בפרק הספיישל NXT New Year's Evil, שנערך ב-10 בינואר 2023, דולין וג'יין הוכתרו כמנצחות בקרב הבאטל רויאל של 20 מתאבקות לאחר שהדיחו זו את זו בו זמנית, דבר שהעניק לכל אחת מהן את ההזדמנות להתמודד על אליפות הנשים של NXT נגד רוקסן פרז בקרב משולש באירוע NXT Vengeance Day.
בקרב זה, פרז ניצחה ושמרה על תוארה.
ב-7 בפברואר 2023, במהלך פינת האירוח !Ding Dong, Hello של ביילי, ג'יין בגדה בדולין, דבר שהוביל לסיום קבוצת טוקסיק אטרקשן.
ג'יין התמודדה מול דולין בקרב יחידים בפרק הספיישל Roadblock, שהתקיים ב-7 במרץ ובו דולין יצאה עם ידה על העליונה.
שתי החברות לשעבר התמודדו פעם נוספת האחת מול השנייה ב-2 במאי, כאשר ג'יין ניצחה את דולין.
הפיוד ביניהן הגיע לקיצו ב-30 במאי בפרק של התוכנית NXT, כשדולין ניצחה את ג'יין בקרב כלוב מרובה נשקים.
ב-27 ביוני בפרק של התוכנית NXT, דולין גברה על קיאנה ג'יימס, כשלאחר הקרב, ג'יימס תקפה את דולין ואף השפילה אותה, כשהשליכה עליה פחיות צבע.
דולין הגיבה למאורע זה ב-4 ביולי בפרק של התוכנית NXT, כשהשחיתה את משרדה של ג'יימס.
הפיוד בין דולין לג'יימס הגיע לנקודת שיא ב-18 ביולי בפרק של התוכנית NXT, כשדולין נוצחה על ידה.
חודש לאחר מכן, דולין השתתפה בקרב מרובע אשר קבע את זהות המועמדת לאליפות הנשים של NXT, כאשר היא לא צלחה בניסיונה לעשות זאת ואף הוצמדה על ידי אותה ג'יימס.
ב-5 בספטמבר בפרק של התוכנית NXT, דולין הוכנעה לניצחון על ידי תיה הייל לאחר הפרעה מצידה של בלייר דבנפורט.
ב-21 בנובמבר 2018, קלי התחתנה עם המתאבק סמואל ראטש, המוכר יותר בשם הבמה שלו, דארבי אלין.
לעומת זאת, באוגוסט 2020, היא הודיעה שהם מתגרשים.
טורניר Together We Fight (פעם אחת) - עם צ'יפ דיי
האליפות הבין מגדרית של GTS (פעם אחת)
PWI דירג אותה במקום ה-38 מתוך 100 המתאבקות הטובות ביותר לשנת 2020
הישגים במגזין ההיאבקות Rogue Wrestling
אליפות הזוגות של Rogue (פעם אחת) - עם וייפרס
הישגים במגזין ההיאבקות Shine Wrestling
אליפות נובה של Shine (פעם אחת)
טורניר אליפות נובה של Shine (2017)
אליפות זוגות הנשים של NXT (פעמיים) - עם ג'ייסי ג'יין
מוהמט ג'יבריל איברהימה סו הוא כדורגלן שווייצרי המשחק בעמדת הקשר בקבוצת סביליה ובנבחרת שווייץ.
סו גדל במחלקות הנוער של AC אלביסרידן ופ.צ.
בשנת 2014 החל לשחק בקבוצת המילואים של פ.צ.
בשנת 2015 עבר לבורוסיה מנשנגלדבך והחל לשחק בקבוצת המילואים של המועדון.
ב-25 באוקטובר 2016 ערך את הופעת הבכורה שלו בקבוצה הראשונה של המועדון, בניצחון 2-0 על שטוטגרט במסגרת הסיבוב השני של הגביע הגרמני.
ב-29 באפריל 2017 ערך את הופעתו היחידה בבונדסליגה במדי המועדון, בניצחון 2-1 על מיינץ 05 במסגרת המחזור ה-31 לעונת 2016/2017.
ב-26 ביוני 2017 חתם סו על חוזה לארבע עונות ביאנג בויז ברן מליגת העל השווייצרית.
ב-22 ביולי הוא ערך את הופעת הבכורה שלו במועדון, בניצחון 2-0 על פ.צ.
בזל במסגרת המחזור הראשון בליגה לעונת .
ב-11 במרץ 2018 הבקיע את שער הבכורה שלו במועדון, בניצחון 3-1 על גראסהופרס ציריך במסגרת המחזור ה-25 בליגה.
הוא שיחק במועדון במשך שתי עונות, בהן זכה בשתי אליפויות שווייץ, כשהוא עורך 55 הופעות ליגה ומבקיע ארבעה שערים.
ב-27 ביוני 2019 חתם סו על חוזה לחמש עונות באיינטרכט פרנקפורט מהבונדסליגה.
ב-1 בספטמבר הוא ערך את הופעת הבכורה שלו במועדון, בניצחון 2-1 על פורטונה דיסלדורף במסגרת המחזור השלישי בליגה לעונת 2019/2020. ב-2 בנובמבר הבקיע את שער הבכורה שלו במועדון, בניצחון 5-1 על באיירן מינכן במסגרת המחזור העשירי בליגה.
בשלוש העונות הראשונות שלו במועדון ערך סואו 88 הופעות ליגה, בהן הבקיע שלושה שערים.
הוא זכה עם המועדון בליגה האירופית בעונת 2021/2022.
ב-4 באוגוסט 2023 חתם בסביליה תמורת 14 מיליון אירו.
ב-8 בספטמבר 2018 ערך סו את הופעת הבכורה שלו בנבחרת שווייץ, בניצחון 6-0 על נבחרת איסלנד במסגרת ליגת האומות 2018/2019. הוא היה חלק מסגל נבחרת שווייץ בטורניר יורו 2020 בשנת , וערך שתי הופעות בטורניר.
ג'יבריל עות'מאן הוא כדורגלן תוניסאי-צרפתי המשחק בעמדת החלוץ בקבוצת סנט אטיין מליגת העל הצרפתית.
עות'מאן הצטרף למחלקת הנוער של סנט אטיין בשנת 2012, ובשנת 2022 החל לשחק בקבוצת המילואים של המועדון.
ב-15 באוקטובר 2022 ערך את הופעת הבכורה שלו בקבוצה הראשונה של המועדון, בהפסד 0–2 לפריז במסגרת המחזור ה-12 בליגת המשנה הצרפתית לעונת .
נכלל בסגל נבחרת תוניסיה עד גיל 20 לטורניר גביע העולם עד גיל 20 בשנת 2023.
ג'יגאר שאה הוא יזם הודי-אמריקאי בתחום האנרגיה הירוקה ומנהל משרד תוכניות ההלוואות של מחלקת האנרגיה של ארצות הברית מאז שנת 2021. במסגרת תפקידו, שאה אחראי על ניהול קרן הלוואות בסך של 400 מיליארד דולר שנועדו לקדם טכנולוגיות אנרגיה נקייה בארצות הברית.
מינויו הגיע בעקבות חקיקת חוק התשתיות הדו-מפלגתית (Bipartisan Infrastructure Law) וחוק הפחתת האינפלציה (Inflation Reduction Act) בשנת 2022, שהגדילו את התקציבים לתוכניות ההלוואות במשרד האנרגיה פי עשרה.
שאה נודע בעיקר בזכות תרומתו ליצירת פתרונות מבוססי שוק להתמודדות עם שינויי אקלים.
הוא כתב את הספר "Creating Climate Wealth: Unlocking the Impact Economy" שפורסם ב-2013, בו הוא מציג את תפיסתו לפיה עושר אקלימי נוצר כשמשקיעים מרכזיים משתפים פעולה עם יזמים, חברות וממשלות בקנה מידה רחב לפתרון בעיות גדולות תוך יצירת תשואות כלכליות משתלמות.
שאה נולד במודסה, הודו, ועבר לארצות הברית עם משפחתו כשהיה בן שנה.
משפחתו התיישבה בעיר סטרלינג, אילינוי כשהיה בן שמונה.
שאה למד בבתי ספר ציבוריים והמשיך ללימודים אקדמיים בתחום ההנדסה המכנית באוניברסיטת אילינוי באורבנה-שמפיין.
לאחר מכן השלים תואר שני במנהל עסקים (MBA) באוניברסיטת מרילנד.
בשנת 2003, שאה ייסד את חברת SunEdison, שם פיתח את המודל העסקי "סולארי ללא מקדמה", אשר פתח את השוק הסולארי והפך את SunEdison לאחת החברות המובילות בעולם בתחום האנרגיה הסולארית.
המודל העסקי שהגה שאה איפשר לארגונים לרכוש שירותי אנרגיה סולארית תחת חוזים ארוכי טווח במחירים יציבים, ובכך להימנע מהצורך בהשקעות הון גבוהות על מערכת סולארית בבעלותם.
שאה גם שותף להקמת Generate Capital, חברה המממנת ומפתחת תשתיות אנרגיה נקייה.
בנוסף, היה בין מקימי ארגון Carbon War Room יחד עם ריצ'רד ברנסון, שמטרתו לפרוס טכנולוגיות ירוקות בקנה מידה גדול באמצעות יזמות.
שאה נבחר לנהל את משרד תוכניות ההלוואות של מחלקת האנרגיה של ארצות הברית במרץ 2021, והפך את המשרד לגורם מרכזי במימוש מדיניות האנרגיה הנקייה של ממשל ביידן.
תחת הנהגתו, המשרד בחן למעלה מ-100 בקשות הלוואה מטכנולוגיות אקלימיות בסכום כולל של יותר מ-100 מיליארד דולר.
שאה ידוע בעמדתו שיש לבטל את כל הסובסידיות לאנרגיה, כולל אנרגיות מתחדשות, במטרה ליצור שוק תחרותי שווה.
שאה פרסם את הספר "Creating Climate Wealth" ב-2013, בו הוא מתמקד בתפקיד החדשנות במודלים עסקיים בהנעת שינוי מערכתי בתחום האקלים.
הוא גם היה אחד מהמנחים המקוריים של הפודקאסט "The Energy Gang", העוסק בכוחות הטכנולוגיים, הפוליטיים והכלכליים המשפיעים על תחום האנרגיה.
ג'יבריל טיאלו דיופ הוא כדורגלן סנגלי המשחק בעמדת הבלם בהפועל באר שבע מליגת העל ובנבחרת סנגל.
דיופ גדל במחלקת הנוער של ג'נריישן פוט, ובשנת 2017 החל לשחק בקבוצה הבוגרת של המועדון במסגרת ליגת העל הסנגלית.
בחודש אוגוסט 2021 חתם על חוזה לשנתיים בחסניה אגאדיר מליגת העל המרוקאית, במדיה ערך 24 הופעות ליגה והבקיע שני שערים.
ב-31 באוגוסט 2022 חתם על חוזה לארבע שנים וחצי בוויקינג מליגת העל הנורווגית.
הוא שיחק במועדון במשך שנתיים, בהן ערך 42 הופעות ליגה והבקיע שני שערים.
ב-9 בספטמבר 2024 חתם באיוורדון-ספורט מליגת העל השווייצרית.
בתום עונת ירד עם המועדון לליגת המשנה השווייצרית.
ב-11 בספטמבר 2025 חתם לשלוש שנים בהפועל באר שבע מליגת העל הישראלית.
ב-28 ביולי 2019 ערך דיופ את הופעת הבכורה שלו בנבחרת סנגל, בהפסד 0–1 לנבחרת ליבריה במסגרת מוקדמות אליפות האומות האפריקאיות .
ג'יהאד הוא מונח המתאר את חובתו של מוסלמי לשמור את חוקי האסלאם.
בפועל משמש המושג כיום בעיקר לתיאור מלחמת דת ומאבק אלים בשם דת האסלאם, בייחוד נגד "כופרים" שאינם מוסלמים או השייכים לפלג אחר.
בפלגים אסלאמיים אחדים בסונה, בעיקר הקיצוניים שבהם, הג'יהאד מוזכר כ"עמוד השישי" של האסלאם, וזאת כדי לתת כבוד למעמד הדתי שלו, אף על פי שאין שום עדות לכך בקוראן ואף לא בחדית'.
בשיעה הג'יהאד נחשב לאחד מעשרת המאפיינים של הדת.
המשמעות שניתנה למונח "ג'יהאד" היא לא על פי הפירוש המילולי של הפועל, שהוא "פעל באופן נמרץ" או "התאמץ".
כל אדם שמת במהלך ביצוע ג'יהאד נקרא "שהיד" ("עֵד" - קדוש מוסלמי) כי הוא מת על קידוש האל.
לאחר שמוחמד כבש את העיר מכה, הצטרפו אליו שבטים בחצי האי ערב.
הוא רצה להפיץ את דת האסלאם ובכך להגדיל את השפעתו באמצעות הכרזת מלחמת "ג'יהאד" נגד כל הכופרים.
ישנם גם מקורות לקיומו של ג'יהאד פנימי - מאמץ אישי של המאמין לשיפור עצמי נגד תשוקותיו השפלות וכיבוש יצרו, או הגברת הרגשות השליליים כלפי הכופרים והחוטאים, כגון שנאה ותיעוב כלפיהם.
כינוי נוסף לג'יהאד זה הוא "הג'יהאד הגדול" (الجهاد الكبير או الجهاد الأكبر).
יש המפרשים את הביטוי "ג'יהאד פנימי" כהשקעת מאמץ בהקמת משפחה, בניית בית וגידול ילדים.
בעת החדשה, וגם בימינו, שימש הביטוי במשמעות של רפורמות פנימיות בשלטון ובכלכלה במדינות מוסלמיות.
מקור הג'יהאד הפנימי אינו מצוי בקוראן, אלא בקובצי חדית' שבהם מוחמד מזכיר את הביטויים.
לפי אחד מהם, אמר מוחמד ללוחמים ששבו משדה הקרב: "באתם מהמקום הטוב ביותר - מן הג'יהאד הקטן אל הג'יהאד הגדול.
אמר: כאשר האדם כובש את יצרו".
אך יש המפקפקים באמינות הסיפור, כמו כן לחדית' זו ישנה שרשרת מוסרים (אסנאד) רעועה.
הבנת הג'יהאד שנויה במחלוקת בקרב המוסלמים כיום.
מאבק צבאי נגד שלטון לא-מוסלמי בשטח הנתפס כדאר אל-אסלאם (כלומר טריטוריה מוסלמית, שרוב תושביה מוסלמים ו/או נשלטה בעבר על ידי האסלאם), בייחוד אם הוא מדכא את האסלאם או נתפש ככובש זר, נחשב כג'יהאד אשר לדעת רבים הוא הג'יהאד הרלוונטי כיום.
לפי הבנה זו הג'יהאד אינו שונה מהזכות להתנגדות צבאית כלפי כיבוש, אשר אושרה לפי האו"ם ולפי החוק הבינלאומי.
על פי דעת רוב הפוסקים, המלחמה במדינת ישראל היא ג'יהאד לגיטימי בשל מיקומה, המצוי בבית האסלאם, תפיסה שכיום מקובלת על מנהיגי איראן, אל-קאעידה, חזבאללה וחמאס.
כיבוש של אדמות המוגדרות דאר אל-חרב (מדינות בית המלחמה), והבאתן תחת ידי שלטון מוסלמי, או מלחמה לצורך המרת דת, נקרא גם הוא מבחינה היסטורית ג'יהאד.
על כך נכתב: "הרגו את המְשַתפים בכל מקום אשר בו תמצאום" (סורה 9, פסוק 5, תרגום אורי רובין).
פסוק זה נקרא "פסוק החרב" ("המְשַתפים" הם עובדי-אלילים לא-מוסלמים, כלומר שאינם יהודים או נוצרים).
בשנת 632, בעת בקורו האחרון של מוחמד במכה, קבע ופסק כי כל המוסלמים אחים הם, ואל להם להילחם זה בזה, אבל עליהם להילחם למען יומרו כל בני האדם.
מוסלמים מאמינים כי רשות ההכרזה על ג'יהאד חיצוני ניתנת אך ורק לרשות או סמכות חוקית אשר היא בעצמה מוסלמית.
רוב המוסלמים מכירים בכך שהשליט במדינתם הוא למעשה אותה סמכות חוקית והוא הרשאי להכריז על ג'יהאד על ידי התייעצות עם יועציו.
ההלכה האסלאמית קובעת גם כי ג'יהאד כזה מותר רק כנגד אלה אשר בצורה פעילה מדכאים או רודים במוסלמים או פולשים לאדמות אסלאמיות.
ישנו דיון רחב לגבי שתי הדרישות.
מפלגות אסלאמיות במדינות דמוקרטיות לדוגמה, מקבלות את תוקפה של הרשות החוקית של המדינה ואת חוקי המלחמה אשר קובעים סטטוס לא-קרבי.
עובדה זו מגבילה את פעילות הג'יהאד לאלה אשר מקבלים את ההגדרות הללו.
לעומת זאת, ארגוני טרור אסלאמיים כגון חזבאללה, אל-קאעידה, דאעש, הג'יהאד האסלאמי, בוקו חראם, וא-שבאב הכריזו על ג'יהאד באופן עצמאי, וכך הן מתעלמות מהרשויות ומסמכותן.
הן גם חולקות על המגמה הרווחת בקרב מוסלמים לגבי ההגדרה של הדיכוי.
את ההתעלמות מהממשלות ומהרשויות המוסלמיות השונות הם מסבירים בכך שמוסדות אלה מונהגים בידי כופרים באסלאם.
תנועות אלו משקיעות מאמץ תעמולתי בהצגת ממשלות ערביות מסוימות או מנהיגים ערביים מסוימים כאילו באו ממוצא זר, או כאילו הם חוטאים ומסיתים נגד האסלאם.
כיום פעולות טרור אסלאמי רבות נחשבות על ידי רבים כביטוי של ג'יהאד.
כמו קבוצות אסלאמיות אף קוראות לעצמן "הג'יהאד האסלאמי", כמו ארגון הג'יהאד האסלאמי, הג'יהאד האסלאמי הפלסטיני והג'יהאד האסלאמי המצרי.
למעשה כל ארגוני הטרור המוסלמים הפונדמנטליסטים רואים עצמם חלק מהג'יהאד האסלאמי.
קבוצות אלה זוכות לתומכים רבים בתוך העולם האסלאמי הרואים צידוק דתי חזק להבנה צבאית של המושג ג'יהאד.ישנם אנשי דת מוסלמים המעודדים ג'יהאד נגד המערב ובעיקר נגד ישראל וארצות הברית, גם באמצעות פיגועי התאבדות.
רבים מאנשי דת אלו נמצאים תחת חסות של ממשלות ערביות, או עומדים בראשן של תנועות קיצוניות (כגון השיח אחמד יאסין שעמד בראש החמאס).
ישנם פסקי-דין אסלאמיים שרואים בכל הריגה של אזרח דבר שאינו מוצדק, אינו מוסרי ומנוגד לאתיקה של האסלאם.
בכל אופן, קיימת הדעה אשר סוברת כי מותר לבצע פיגוע התאבדות אסטרטגי אם הוא אושר על ידי המפקד הצבאי המקומי.
ישנם המבחינים בין אזרחים לחיילים בהקשר זה, אך גם אלו לרוב רואים בכלל האוכלוסייה יעד לגיטימי.
לרוב, גם ילדים ונשים הם יעד אפשרי, שכן גם הם חלק מן החברה שלוחמים בה.
המתנגדים לפיגועים מעין אלו מתנגדים לרוב מסיבות פוליטיות ולא דתיות.
בינואר 2008 יצא השייח' אחמד חסון, המופתי של סוריה, והאישיות הדתית הבכירה במדינה, בהצהרה גינוי חריפה בתקדימה כנגד הג'יהאד בנאום בפני הפרלמנט האירופי.
השייח' חסון אמר בין היתר: "שאלוהים יקלל כל מי שהורג ילד או בן אנוש כלשהו, אם זה פלסטיני, ישראלי או עיראקי - כיוון שהוא הורג את האדם אשר אלוהים נתן לו הכבוד ובירך מעל כל היצורים בעולם".
בקרב המוסלמים אין הסכמה בנוגע לסוגיה זו, שכן מדובר במונח סובייקטיבי, אשר הדעות עליו חלוקות.
ג'ידו קרישנמורטי (בטלוגו: జిడ్డు కృష్ణమూర్తి; 11 במאי 1895 – 17 בפברואר 1986) היה פילוסוף ומורה רוחני הודי אשר במשך כששים שנה קיים שיחות בכל רחבי העולם בנושאי מודעות עצמית, טרנספורמציה של המוח, מערכות יחסים, חינוך, יצירת שינוי חברתי, ושלום עולמי.
לאורך כל חייו טען קרישנמורטי שעל כל אחד לקחת לידיו את האחריות לשחרורו המלא מפחדיו ומסבלותיו, והדגיש ששינוי כזה יכול לקרות רק על ידי שחרור האדם מכל סמכות רוחנית, פסיכולוגית או דתית חיצונית, והפיכתו לסמכות בעצמו.
קרישנמורטי נולד בכפר קטן במדינת אנדרה פרדש שבדרום הודו.
בגיל 14, כאשר טייל על שפת הים עם אחיו ניטייה, פגש בכיר בחברה התיאוסופית שיצא מטעם נשיאת התיאוסופיה דאז, אנני בזאנט לחפש את הנביא שיעמוד בראש התנועה ויהיה למורה העולם.
לאחר מספר שנים בודדות בהכשרתו באנגליה העמידו אותו בראש מסדר אשר יוסד במיוחד בשבילו וכונה "מסדר הכוכב מן המזרח" (The Order of the Star from the East).
בגיל 27 החלה להתערער אמונתו בדרך התאוסופית, לאחר שחווה מספר התעוררויות רוחניות.
לאחר מותו של אחיו, אליו היה קשור מאוד, הסתגר בחדרו ובכה במשך שלושה ימים ושלושה לילות אשר בסופם יצא והכריז "חלום ישן הגיע לקצו וחלום חדש בא לעולם.
חזון חדש הולך ומתהווה ותודעה חדשה הולכת ונפרשת".
בגיל 34 התייצב בפני 3,000 חברי המסדר ובכירים נוספים מהתיאוסופיה ונשא את נאומו המפורסם אשר תוכנו פיזור המסדר וניתוק קשריו עם התיאוסופיה:
בשישים השנים הבאות חילק את זמנו בין אוהיי, קליפורניה, שם התגורר ובין שיחות בפני מאזינים בכל רחבי העולם בהם הרצה בנושאים מגוונים.
בתי ספר בהשראת רוחו של קרישנמורטי הוקמו בהודו, אנגליה, ארצות הברית וקנדה ומקומות נוספים.
ליבת תורתו של קרישנמורטי נסובה סביב הצהרתו בנאום פירוק המסדר משנת 1929, "האמת היא ארץ חסרת נתיב.
אינכם יכולים להתקרב אליה באמצעות שום דרך, שום דת, שום כת.
זוהי השקפתי ואני דבק בה ללא סייג".
שאילת שאלות היא המפתח לטרנספורמציה של המוח והתפתחות אמיתית, "חיוני לשאול שאלות, בייחוד כאלו שאין עליהן תשובות.
שאלה כזו "זורקת" את האדם בחזרה לעצמו ואל האופן שבו המחשבה פועלת".
"חופש אינו תגובה, חופש אינו בחירה.
זו יומרה של האדם לחשוב שאם יש לו אפשרות בחירה אזי הוא חופשי.
חופש הוא התבוננות טהורה ללא הכוונה, ללא פחד מעונש או צפייה לגמול.
חופש אינו הסיום של התפתחות האדם אלא הצעד הראשון לקיומו.
רק בהתבוננות יכול אתה להבחין בהיעדר החופש.
החופש נמצא בערנות חסרת הברירה של קיומנו ופעולותינו היומיומיות."
המחשבה היא תוצאה של ניסיון וידע, שאינם ניתנים להפרדה מהזמן ומהעבר.
פעולותינו מבוססות על ידע ולפיכך על זמן, לכן האדם הוא עבדו של העבר.
מדיטציה היא הדרך לביטול (undo) הזמן.
אדם המתחיל להיות מודע לתנועת התודעה שלו יגלה כי הוא מבחין בין חושב ומחשבה, צופה ונצפה, חווה וחוויה, וכי פיצול זה הוא אשליה המתקיימת במחשבתו.
רק מעבר לפיצול ישנה התבוננת טהורה, ראייה נקייה מצל העבר.
ראייה נעדרת זמן זו מביאה לשינוי תודעתי עמוק.
שלילה מוחלטת היא התמצית של החיובי.
רק כשישנה שלילה עמוקה של כל הידוע, יכולה להופיע ידיעה פנימית אמיתית שאין מקורה בדרך חיצונית כלשהי.
קרישנמורטי נהג לקיים שיחות עם מדענים, פוליטיקאים, אנשי רוח ופילוסופים, ביניהם דייוויד בוהם, רופרט שלדרייק, ואינדירה גנדי.
דמויות רבות, כגון ברוס לי, אלדוס האקסלי ואחרים, הושפעו מרעיונותיו.
מספריו של קרישנמורטי שתורגמו לעברית:
ג'יגורו קאנו (ביפנית: 嘉納 治五郎, 28 באוקטובר 1860 – 4 במאי 1938) הוא מייסד הג'ודו, אמנות הלחימה היפנית הראשונה שקיבלה הכרה בינלאומית, והראשונה שהפכה לספורט אולימפי רשמי.
הוא נודע גם בניסוח דרגות הדאן, שמשמשות ענפי ספורט רבים בתרבות היפנית וכן בתרבויות אסיאתיות אחרות.
בנוסף, הטמיע שימוש בחגורות לבנות ובחגורות שחורות לשם ההבדלה בין חניכים שהגיעו זה מכבר לדרגת הדאן ובין אלה שטרם הגיעו אליה, ואת הגי – חליפה לאמנויות לחימה – שמשמשת אמנויות לחימה רבות.
קאנו היה האסיאתי הראשון שהיה חבר בוועד האולימפי הבין-לאומי (בין השנים 1909 ו-1938), הנציג הרשמי של יפן ברוב המשחקים האולימפיים שנערכו בין 1912 ל-1936 וכן, הדובר הראשי של הצעת יפן לאירוח המשחקים האולימפיים ב-1940.
ג'יגורו קאנו נולד למשפחת מכיני סאקה במיקאגה שביפן.
עם זאת, אביו של קאנו, קאנו ג'ירוסאקו קירשיבה, היה בן מאומץ ולכן לא נכנס לעסקי המשפחה.
במקום זאת, הוא שירת ככומר חובב וכלבלר ראשי בתחום ההובלה.
אביו של קאנו היה מאמין גדול בכוחה של ההשכלה ועל כן סיפק לג'יגורו, בנו השלישי, השכלה מעולה.
בין מוריו הראשונים של הילד היו הנאו-קונפוציאנים יממוטו צ'יקון ואקיטה שוסטסו.
אמו של קאנו נפטרה בעודו בן 9, מה שגרם לאביו לעבור עם המשפחה לטוקיו.
הוא רשם קאנו הצעיר לבתי ספר פרטיים ושכר לו מורה פרטי לאנגלית.
ב-1874 נשלח קאנו לבית ספר פרטי, שנוהל על ידי אירופאים, במטרה לשפר את האנגלית והגרמנית שלו.
באותו הזמן גובהו היה 1.57 מטר ומשקלו היה בסך הכול 41 קילוגרם.
הוא קיווה להיות חזק יותר.
באחד הימים, חבר משפחה, נאקאי באיסאי, שהיה חבר במשמר השוגון, הזכיר שאימון בג'ו ג'וטסו מהווה דרך יעילה מאוד לאימון גופני.
לאחר מכן, הוא הדגים לקאנו מספר טכניקות, אשר בעזרתן יכול אדם קטן יותר לגבור על אדם גדול וחזק יותר.
קאנו החליט שברצונו ללמוד את האמנות, למרות טענותיו של נאקאי לפיהן עבר זמנו של האימון הזה והוא תחביב מסוכן.
גם אביו של קאנו ניסה לרפות את ידיו מלימוד ג'ו ג'יטסו, באומרו, שעדיף יהיה אם יתאמן בספורט מודרני במקום.
ההתנגדות לרצונו לא הרתיעה את קאנו.
בו בעת שהתחיל ללמוד באוניברסיטת טוקיו, התחיל בחיפושיו אחר מורה לג'ו ג'יטסו.
החיפושים הובילו אותו ליאגי טיינוסוקי, חניכו של אמון איסומאטה באסכולה של ג'ו ג'יטסו, טנג'ין שינ'יו-ריו, הלה הפנה אותו לפוקודה האצ'נוסוקה, אשר לימד את אותה האמנות.
האסכולה של טנג'ין שינ'יו-ריו הייתה שילוב של שתי אסכולות ישנות יותר, יושין-ריו ושין נו שינדו-ריו.
שיטת האימון של פוקודה התבססה בעיקר על נפילותיו של החניך - החניך הוטל פעם אחר פעם על ידי המורה או אחד התלמידים המתקדמים, עד אשר התחיל להבין את מהותה של המיומנות.
פוקודה היה נותן למתחילים הסבר קצר על הטכניקה ואז נתן להם להרגיש אותה ולנסות אותה ברנדורי (קרב חופשי), כך ניסה ללמד את התלמידים דרך ההתנסות.
רק לאחר שהתלמידים הגיעו לדרגת מקצוענות מסוימת, היה מלמד אותם את הצורות המקובלות (הקאטות).
השיטה הזו הייתה קשה מסובכת, כיוון שלא היו בנמצא מזרנים מיוחדים לנפילות, המזרנים היחידים שהיו, היו מזרני קש רגילים, המונחים על רצפות עץ.
אחד היריבים, שקאנו לא הצליח לגבור עליהם, היה פוקושימה קאנקיצ'י, אשר היה בוגר בית ספרו.
לכן קאנו התחילו לנסות טכניקות לא מוכרות.
בתחילה ניסה לייבא טכניקות מהסומו.
כשהדבר לא עזר, קאנו הוסיף ללמוד וניסה את הטכניקה "נשיאת פצוע", אשר למד מספר על היאבקות מערבית.
זה פעל וקאטה גורומה (גלגל הכתף), נשארה בין תרגילי הג'ודו עד היום.
ב-5 באוגוסט 1879, קאנו השתתף במופע ג'ו ג'יטסו לכבוד נשיא ארצות הברית לשעבר יוליסס ס.
המופע התקיים בביתו של איש עסקים חשוב, שיבוסאוה אייצ'י.
בין המשתתפים האחרים בהופעה היו מורי הג'ו ג'יטסו, לפוקודה האצ'נוסוקה ואיסו מאסאטומו, וכן בן זוגו של קאנו לאימונים, גודאי ריוסאקו.
פוקודה נפטר בסמוך להופעה, בן 52 במותו.
קאנו עבר להתאמן תחת איסו, שהיה חברו של פוקודה.
למרות גילו המכובד (62) וגובהו, שהסתכם במטר וחצי, אימוני הג'ו ג'יטסו נתנו לו מבנה עוצמתי.
הוא התפרסם במצוינותו בקאטה, וכן נודע כמקצוען באטמי (פגיעה בנקודות תורפה).
לפי שיטתו של איסו, אימונו של חניך מתחיל בקאטה ועם התקדמותו עובר לקרב החופשי, רנדורי.
הודות להתמדה של קאנו באימונים והמיומנות שרכש עוד קודם תחת פוקודה, הוא הפך במהרה לעוזר מדריך של בבית ספרו של איסו, וב-1881, בגיל 21, הוא קיבל רישיון מלא להדרכת טנג'ין שינ'יו-ריו.
בהנחייתו של איסו, צפה קאנו בתצוגה של מורה מאסכולת היושין-ריו, טוטסוקה היקוסוקה ובהמשך השתתף ברנדורי עם תלמידי בית הספר של טוטסוקה.
קאנו התרשם מאוד מהמתאמנים ביושין-ריו והבין, שייתכן ולעולם לא יעלה בידו לנצח מישהו כשרוני כמו טוטסוקה, אם כל מה שיעשה, זה להתאמן חזק יותר: עליו להתאמן גם חכם יותר.
ההתנסות הזו, היא שהובילה את קאנו בפעם הראשונה למחשבה, שכדי להגיע לעליונות אמיתית, על אמן הלחימה לשלב בין המרכיבים המוצלחים ביותר מכמה ריו (או אסכולות) של ג'ו ג'יטסו.
מכאן ואילך, חיפש קאנו מורים, אשר יוכלו לתת לו את המרכיבים העליונים של ג'ו ג'יטסו.
לאחר מותו של איסו ב-1881, קאנו התחיל להתאמן בקיטו-ריו תחת ייקובו טסונטושי.
ייקובו היה מומחה בקאטה והטלות והיה חובב גדול של רנדורי.
קאנו שקע כולו בלימוד קיטו-ריו, הוא הגיע למסקנה שטכניקות ההטלה של ייקובו היו טובות יותר מאשר בבתי הספר בהם התאמן קודם.
בראשית שנות ה-80 של המאה ה-19, טרם היה הבדל מהותי בין שיטת הג'ו-ג'וטסו שלימד קאנו וזו שלימדו מוריו בעבר.
לכן, ייקובו טסונטושי נהג לבקר פעמים תכופות כדי לסיע לקאנו בהדרכה.
אך עם הזמן, עלה התלמיד על מורהו וקאנו התחיל לנצח אותו במהלך הרנדורי.
כדי לקרוא לאמנות הלחימה שיצר בשם, החיה קאנו מושג שטבע טראדה קאנ'אמון, ראש האסכולה החמישי של קיטו-ריו, כאשר יצר את הסגנון שלו, ג'יקישין-ריו: "ג'ודו".
השם שילב בין הסימניית הקאנג'י 柔 (ג'וּ), שמשמעותה "רכּוּת" והיא הסימניה הראשונה במילה ג'ו ג'יטסו, והסימניה 道 ("דוֹ"), שמשמעותה המילולית היא "הדרך".
המנהג לקחת שם של אמנות לחימה מסורתית ולשנות את הסיומת שלה לדו אומץ על ידי שיטות גנדאי בודו (אמנויות לחימה יפניות מודרניות) רבות, למשל קנדו ואייקידו.
מנקודת מבט טכנית, קאנו שילב בין טכניקות ההטלה של קיטו-ריו לבין טכניקות חניקה וריתוקים של טנג'ין שינ'יו-ריו.
כך לדוגמה, קושיקי נו קאטה, אשר בג'ודו משמשרת את התבניות המסורתיות של הקיטו-ריו עם הבדלים משניים בלבד.
כך גם רבות מטכניקות (אך לא התבניות) הטנג'ין שינ'יו-ריו נשמרות בקימה נו קאטה.
בתחילה, קאנו שילב רעיונות מכל מקום אפשרי.
על כל פנים, אחרי שילוב הג'ודו בבתי הספר היפניים הציבוריים, תהליך שנמשך מ-1906 ועד 1917, התרחש תקנון של הקאטה והטכניקות הקרביות.
ב-1882 פתח קאנו דוג'ו – הקודוקאן – בשטח אשר היה בבעלות מקדש איישוג'י.
באותה העת היו לקאנו תלמידים מועטים בלבד, אך הם שיפרו יכולתם הטכנית באמצעות תחרויות קבועות עם קבוצות הג'ו-ג'וטסו של המשטרה המקומית.
לאחר ההקמה, קאנו המשיך לפתח ולנהל את ארגון הג'ודו שלו, הקודוקאן.
ההתפתחות היה מרשימה - מפחות מתריסר נרשמים ב-1882 הגיע המועדון ליותר מאלף חברים בדרגות דאן עד ל-1911.
באפריל 1890 עבר הקודוקאן לאולם בגודל 60 מזרנים.
בדצמבר 1893 התחיל במעבר למקום גדול עוד יותר, אשר בטומיזאקה-צ'ו, קוישיקאווה-צ'ו, מעבר זה הושלם עד פברואר 1894.
בין 1898 ל-1901 היה מנהל משרד החינוך היפני, ובין 1901 ל-1920 ניהל את התיכון הכללי של טוקיו.
בתור דמות משמעותית בחינוך היפני, היה לקאנו תפקיד מרכזי בשילוב אמנויות הלחימה, ג'ודו וקנדו בתוכנית הלימודים של בתי הספר הציבוריים בעשור השני של המאה ה-20.
ג'יגורו קאנו מת כתוצאה מדלקת ריאות.
את מורשתו והפצת הג'ודו בעולם המשיכו תלמידיו.
ג'יה מארי קרנג'י הייתה דוגמנית אמריקאית, שהתפרסמה במהלך שנות השבעים המאוחרות ושנות השמונים המוקדמות.
בתעשיית האופנה הייתה ידועה בשמה הפרטי בלבד, ג'יה.
קרנג'י נחשבה לדוגמנית העל הראשונה.
סינדי קרופורד, אשר הופיעה גם היא על שעריהם של מגזיני אופנה רבים, הייתה ידועה בתור "ג'יה התינוקת" בשל דמיונה לקרנג'י.
קרנג'י כיכבה על שעריהם של מגזיני אופנה רבים, כגון: "ווג" המתפרסם במדינות רבות בעולם לרבות ארצות הברית ואירופה, ובמגזין "קוסמופוליטן" בין השנים 1979 ו-1982.
לאחר התמכרותה להרואין, קריירת הדוגמנות של קרנג'י הידרדרה במהירות.
מאוחר יותר נדבקה קרנג'י בנגיף ה-HIV ונפטרה בפילדלפיה ממחלת האיידס.
מותה לא פורסם כמעט כלל, ואנשים מעטים בתעשיית האופנה ידעו עליו.
ג'יה נולדה ב-29 בינואר 1960, בת לאב ממוצא איטלקי קתולי, ג'וזף, ואם ממוצא אירי-וולשי, קתלין.
כבר מגיל צעיר הראתה ג'יה נטיות הומוסקסואליות.
בעקבות מכתב אהבה שכתבה לנערה ונתגלה על ידי אמה, נשלחה ג'יה לפסיכולוג כדי ש"ירפא" אותה מנטייתה.
ג'יה נהגה לבלות במועדון בשם DCA, שם הכירה את מוריס טננבאום, ספר צמרת סטרייט לשעבר, שפיתוח קריירת צילום.
טננבאום שלח את התמונות לסוכנות של וילהלמינה קופר שהייתה דוגמנית-על מפורסמת ממוצא הולנדי, אשר התפרסמה בארצות הברית בשנות השישים, ובסופו של דבר פתחה סוכנות לדוגמניות.
בגיל 17 עברה קרנג'י מפילדלפיה לניו יורק, ובמהרה הפכה לדוגמנית המועדפת על צלמי אופנה רבים, ביניהם: פרנססקו סקבולו, ארתור אלגוט, ריצ'רד אבדון וכריס וון וונגנהיים, ודגמנה במדינות רבות בעולם.
עד סוף שנת 1978, קרנג'י הייתה כבר דוגמנית מבוססת היטב.
קרנג'י הייתה אורחת קבועה במועדונים סטודיו 54 ומאוד קלאב.
בדרך כלל השתמשה קרנג'י בקוקאין במועדונים, ומאוחר יותר החלה לפתח התמכרות להרואין.
לאחר מותה, אחד המטפלים של ג'יה ממכון הגמילה בו שהתה, סיפר כי כמות ההרואין שקרנג'י צרכה כל שנותיה כנרקומנית היא בלתי נתפסת.
באוקטובר 1978, הצטלמה קרנג'י לסט הצילומים העיקרי שלה, אשר צולם על ידי הצלם כריס וון וונגנהיים.
וונגנהיים הציב את קרנג'י, אשר אופרה על ידי סנדי לינטר, בתנוחה בעירום מאחורי גדר.
קרנג'י הוקסמה מיד מלינטר והחלה לחזר אחריה, אף על פי כן, מערכת היחסים ביניהן אף פעם לא נהפכה ליציבה.
בשנת 1980 הופיעה קרנג'י בוידאו קליפ לשיר "Atomic" של בלונדי.
ג'יה הראתה סימנים רבים של חוסר יציבות: אחרה לצילומים או נטשה אותם באמצע, והייתה נוהגת להצטלם תחת השפעת סמים ואלכוהול.
ב-1 במרץ 1980, סוכנתה של קרנג'י, וילהלמינה קופר, נפטרה מסרטן הריאות.
כתוצאה מכך, קרנג'י החלה להשתמש בסמים.
סקבולו מספר שבזמן צילומים ב-איים הקריביים "היא בכתה, היא לא הצליחה למצוא את הסמים שלה.
אני פשוטו כמשמעו הייתי צריך להשכיב אותה במיטתה עד שלבסוף היא נרדמה."
בשנת 1980, החלה קרנג'י לסבול מהתקפי זעם אלימים, לעזוב באמצע צילומים, ואפילו להרדם אל מול המצלמה.
במגזין ווג שיצא בנובמבר 1980, ניתן היה לראות סימנים ברורים לכך שקרנג'י משתמשת בהרואין.
קרנג'י הוחתמה בסוכנות הדוגמנות איילין פורד למשך שלושה שבועות, אך במהרה הסוכנות החליטה לחזור בה.
בשנת 1981 נרשמה קרנג'י לתוכנית גמילה של 21 ימים, והחלה לצאת עם תלמידת קולג' בשם אליסה גולדן.
משפחת קרנג'י, יחדיו עם אמה של ג'יה, חשדו שאליסה מכורה לסמים.
קרנג'י במהרה החלה להשתמש בסמים שוב.
היא עברה מבית אמה לבית של חברים, ונכנסה שוב לתוכנית גמילה.